สวัสดีค่ะ คือหนูปัสสาวะขัดแะมีกลิ่น กั้นปัสสาวะไม่ค่อยได้ หนูไม่รู้จะอะไรไหมเวลาปัสสาวะมักจะมีอาการเจ็บหรือปวด ปวดปัสสาวะบ่อยแต่พอปัสสาวะแล้วปัสสาวะไม่ออกพอจะการรักษาไหมค่ะ หนูอยากรู้ว่าหนูเป็นโรคอะไรหรือปล่าว
สวัสดีค่ะ อาการปัสสาวะขัด ปัสสาวะบ่อย ปัสสาวะมีกลิ่น กลั้นปัสสาวะไม่ได้ น่าจะเป็นอาการของการติดเชื้อทางเดินปัสสาวะส่วนล่าง ซึ่งนอกจากอาการข้างต้นแล้ว อาจมีปัสสาวะขุ่น หรือปัสสาวะมีเลือดปน ซึ่งสาเหตุของเชื้อ ได้แก่- เชื้อแบคทีเรียชนิดต่างๆ มักเกิดตามหลังการกลั้นปัสสาวะหรือดื่มน้ำน้อย พบในผู้หญิงมากกว่าผู้ชาย หญิงตั้งครรภ์ ผู้สูงอายุ ผู้ที่มีโรคเบาหวาน นอกจานี้ยังพบได้บ่อยในผุ้ที่มีนิ่วในกระเพาะปัสสาวะ มีเนื้องอกในกระเพาะปัสสาวะ หรือมีก้อนเนื้องอกที่มดลูกโตจนมาเบียดกระเพาะปัสสาวะ- เชื้อจากโรคติดต่อทางเพศสัมพันธ์ เช่น หนองในแท้ หนองในเทียม เริม ซึ่งนอกจากอาการปัสสาวะที่ผิดปกติแล้ว จะมีตกขาวที่ผิดปกติ และอาการปวดท้องน้อยร่วมด้วย รวมถึงอาการเจ็บขณะมีเพศสัมพันธ์ในเบื้องต้นแนะนำให้ดื่มน้ำเปล่ามากๆ เพื่อช่วยขับแบคทีเรียออกมาหลีกเลี่ยงการดื่มชา กาแฟ หรือแอลกอฮอล์ไม่กลั้นปัสสาวะหลีกเลี่ยงการมีเพศสัมพันธ์ไปก่อนชั่วคราว หากอาการไม่ดีขึ้นควรไปพบแพทย์เพื่อตรวจหาสาเหตุของเชื้อ และทานยาตามชนิดของเชื้อค่ะ